CELEX: 32019D1299
Language: bg
Date: 2019-07-31 00:00:00
Title: Решение за изпълнение (ОВППС) 2019/1299 на Съвета от 31 юли 2019 година за прилагане на Решение (ОВППС) 2015/1333 относно ограничителни мерки с оглед на положението в Либия

2.8.2019   
               
               
                  BG
               
               
                  Официален вестник на Европейския съюз
               
               
                  L 204/44
               
            
         РЕШЕНИЕ ЗА ИЗПЪЛНЕНИЕ (ОВППС) 2019/1299 НА СЪВЕТА
         от 31 юли 2019 година
         за прилагане на Решение (ОВППС) 2015/1333 относно ограничителни мерки с оглед на положението в Либия
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 31, параграф 2 от него,
         като взе предвид Решение (ОВППС) 2015/1333 на Съвета от 31 юли 2015 г. относно ограничителни мерки с оглед на положението в Либия и за отмяна на Решение 2011/137/ОВППС (1), и по-специално член 12, параграф 2 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 31 юли 2015 г. Съветът прие Решение (ОВППС) 2015/1333.
                  
               
                     (2)
                  
                  
                     В съответствие с член 17, параграф 2 от Решение (ОВППС) 2015/1333 Съветът направи преглед на списъка на посочените лица и образувания, който се съдържа в приложения II и IV към посоченото решение.
                  
               
                     (3)
                  
                  
                     Вписването относно едно лице следва да бъде заличено от приложение II към Решение (ОВППС) 2015/1333, а вписванията относно две лица – от приложение IV към посоченото решение.
                  
               
                     (4)
                  
                  
                     Решение (ОВППС) 2016/1333 следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Приложения II и IV към Решение (ОВППС) 2015/1333 се изменят в съответствие с приложението към настоящото решение.
         
         
            Член 2
            Настоящото решение влиза в сила в деня след публикуването му в Официален вестник на Европейския съюз.
         
         
            Съставено в Брюксел на 31 юли 2019 година.
            
               
                  За Съвета
               
               
                  Председател
               
               T. TUPPURAINEN
            
         
         
            (1)  ОВ L 206, 1.8.2015 г., стр. 34.
      
      
         
            ПРИЛОЖЕНИЕ
            Решение (ОВППС) 2015/1333 се изменя, както следва:
            
                        1)
                     
                     
                        в приложение II („Списък на лицата и образуванията, посочени в член 8, параграф 2“) вписване 1 (относно ABDUSSALAM, Abdussalam Mohammed) се заличава от списъка, съдържащ се в част А („Лица“);
                     
                  
                        2)
                     
                     
                        в приложение IV („Списък на лицата и образуванията, посочени в член 9, параграф 2“) вписвания 1 (относно ABDUSSALAM, Abdussalam Mohammed) и 14 (относно AL-BAGHDADI, Dr Abdulqader Mohammed) се заличават от списъка, съдържащ се в част А („Лица“).